cyanic-selkie/wikianc huggingface dataset:
დიდი ადმირალი თრონი
„თრონის“ ტრილოგია (1991–1993)
ტრილოგიის ბოლო წიგნში, „უკანასკნელი ბრძანება“ (The Last Command, 1993), რომლის სიუჟეტიც წინა ტომიდან დაახლოებით ერთი თვის შემდეგ იწყება, თრონი „კატანას“ ფლოტს, რომლის ეკიპაჟიც კლონებითაა შევსებული, ახალი რესპუბლიკის წინააღმდეგ წარმატებული ოპერაციებისთვის იყენებს. პლანეტები ერთმანეთის მიყოლებით აღმოჩნდება მის ხელში და მალე გალაქტიკის დედაპლანეტა, კორუსანტი ბლოკადის ქვეშ აღმოჩნდება. პლანეტის ირგვლივ თრონი რამდენიმე შენიღბულ ასტეროიდ განალაგებს, თუმცა, ახალი რესპუბლიკის არწმუნებს, რომ პლანეტა ასტეროიდებითაა გარემოცული. მას შემდეგ, რაც რესპუბლიკა ამ ტყუილის შესახებ შეიტყობს, მისი ფლოტი ბრილბრინგის ხომალდსადგომებს შეუტევს, რათა ხელში ჩაიგდოს მოწყობილობა, რომელსაც შენიღბული ასტეროიდების პოვნა შეუძლია, მაგრამ მათ თრონის ძალები გზას გადაუჭრიან და ალყაში მოაქცევენ. ამავე დროს, ლუკის და ლეიას მეთაურობით, რესპუბლიკის მებრძოლთა ჯგუფი ვეილენდის საწყობის განადგურებას ცდილობს. ისინი მოკლავენ ჯორუუს სა’ბეოთს და კლონირების ცილინდრებს გაანადგურებენ. როგორც კი თრონი და პელეონი შეიტყობენ, რომ ვეილენდზე თავდასხმაში მათ ნოგრები ეხმარებოდნენ, თრონის ნოგრი მცველი, სახელად რუხი, დიდ ადმირალს კლავს. თრონის ბოლო სიტყვებია: „მაგრამ... ეს ისე არტისტულად იყო გაკეთებული.“ („But... it was so artistically done.“) ბილბრინგის ბრძოლის ბედი იცვლება: პელეონი, რომელსაც გამარჯვების იმედი თრონის სიკვდილმა მოუსპო, იმპერიის ძალებს უკან დახევას უბრძანებს.
„იმპერიის მემკვიდრის“ აუდიო ვერსიას დენის ლოუსონი კითხულობს, ხოლო შემდგომი ორი ტომის მთხრობელი ენტონი დენიელსია. „ლუკასფილმი“ და ხმის ჩამწერი კომპანია Varèse Sarabande Records-ის პროდიუსერი, რობერტ ტაუნსონი აუდიო წიგნებისათვის საუნდტრეკის შექმნასაც განიხილავდნენ. 1995-1998 წლებში Dark Horse Comics-მა სამივე წიგნი კომიქსების სახით გამოსცა. თითოეულ წიგნს სამი ნომერი მიეძღვნა. მათი ავტორი მაიკ ბარონი იყო, რომელმაც განაცხადა: „მე ენა არ გამომიგონებია. მთელი ენა ზანს ეკუთვნის.“ პირველი ტომის ილუსტრაციები ფრანგ მხატვრებს, ოლივიე ვატინს და ფრედ ბლანშარს ეკუთვნის, მეორესი ტერი დოდსონსა და კევინ ნოულანს, ხოლო მესამისა ედვინ ბუკოვიჩს და ერიკ შენოუერს. 2009 წელს მთელი ტრილოგია ერთი გრაფიკული რომანის სახით შეიკრა.
„იმპერიის მემკვიდრე“ New York Times-ის ბესტსელერების სიაში პირველ ადგილას გავიდა, მთლიანად ტრილოგიის გაყიდვებმა კი 15 მილიონს მიაღწია. „თრონის“ ტრილოგიას მიეწერება „ვარსკვლავური ომების“ ფრენჩაიზის გამოცოცხლება. წიგნში „ვარსკვლავური ომების საიდუმლო ისტორია“ მაიკლ კამინსკი ვარაუდობს, რომ წიგნებით გამოწვეული ინტერესი ერთ-ერთი ფაქტორი იყო, რამაც ჯორჯ ლუკასს პრიქველების ტრილოგიის შექმნა გადააწყვეტინა. 2011 წლის აგვისტოში NPR-ის სამეცნიერო ფანტასტიკის და ფენტეზის 100 საუკეთესო წიგნს შორის ტრილოგია 88-ე ადგილას გავიდა. გამოკითხვაში 60,000-ზე მეტი მკითხველი მონაწილეობდა.
ორტომეული „თრონის ხელი“ (1997–1998)
ზანის „წარსულის აჩრდილში“ (Specter of the Past, 1997) ვხვდებით თრონს, რომელიც, სავარაუდოდ გარდაცვალებიდან ათი წლის შემდეგ, გააცოცხლეს. იგი იმპერიის ფლოტის ნამსხვრევებს არასტაბილური ახალი რესპუბლიკის წინააღმდეგ ბრძოლაში მეთაურობს. აღმოჩნდება ჩანაწერი, სახელწოდებით კაამასის დოკუმენტი, რომლის მიხედვითაც, ბოთანების მცირე ჯგუფი დამნაშავე იყო პლანეტა კაამასის ტრაგიკულ განადგურებაში და შედეგად, ბოთანების მშობლიური პლანეტის გარშემო ასობით უცხო საბრძოლო ხომალდი მოიყრის თავს, რის გამოყენებსაც იმპერია თავის სასარგებლოდ აპირებს.
მეორე ნაწილში, „მომავლის ხილვები“ (Vision of the Future, 1998), ადმირალი გილად პელეონი აღიარებს, რომ იმპერია, რომელიც სულ რამდენიმე სექტორსღა აკონტროლებს, ბრძოლას აგებს და პრინცესა ლეიასთან სამშვიდობო მოლაპარაკებებს იწყებს. თუმცა, მოფი დისრა ქირაობს მსახიობს, სახელად ფლიმი, რომელმაც გარდაცვლილი დიდი ადმირალი თრონი უნდა განასახიეროს იმპერიის ძალებისათვს მოტივაციის დასაბრუნებლად. მაიორი გროდინ ტირსი, ყოფილი სტორმტრუპერის კლონი, რომელსაც თრონმა თავისი ტაქტიკური ინტელექტი გადასცა, ფიქრობს, რომ ყალბი თრონი შეძლებს, იმპერიას დამატებითი მხარდაჭერა მოუტანოს და ახალი რესპუბლიკა შეაშინოს. ტაქტიკა წარმატებით მუშაობს, ვიდრე პელეონი და ტალონ კარდი, რომლებიც ბრძოლის საწინააღმდეგო მხარეს არიან, მაგრამ საერთო ინტერესი — მშვიდობა აერთიანებთ, ფლინის საიდუმლოს გაამჟღავნებენ. ამასობაში, ციხესიმაგრეში, სახელად თრონის ხელი. ლუკი და მარა აღმოაჩენენ თრონის თითქმის უკვე დასრულებულ კლონს, რომელიც მათი გამოქცევისას იღუპება. ნახსენებია თრონის ექსპედიციაც გალაქტიკის უცნობ რეგიონებში. რომანის ბოლოს პელეონი და ახალი რესპუბლიკის პრეზიდენტი სამშვიდობო შეთანხმებას აწერენ ხელს.
რომანი
უილიამ ს. დიცის ნოველაში „ბნელი ძალები: იმპერიის ჯარისკაცი“ (Dark Forces: Soldier for the Empire, 1997) თრონი კაპიტანია. იგი ასევე ჩნდება 1998 წელს გამოსულ ახალგაზრდა მკითხველისთვის განკუთვნილ წიგნში „შიშის გალაქტიკა: შემოსევა“ (Galaxy of Fear: The Swarm, 1998). „კლონების იერიშის“ თეატრალურ გამოსვლამდე „ლუკასფილმში“ გამოითქვა იდეა, ზანს პრიქველების პერიოდის წიგნი დაეწერა. ზანმა გადაწყვიტა, რომანის „გაფრენა გარეთ“ (Outbound Flight) სიუჟეტური ხაზი დაესრულებინა 2004 წლის რომანში „გადარჩენილის ამოცანა“ (Survivor's Quest), რომელიც „თრონის ხელის“ გაგრძელება იყო და შემდეგ დაეწყო ის ზემოხსნებულ, პრიქველების პერიოდის რომანში.
წიგნში „გადარჩენილის ამოცანა“ ლუკი და მარა მიემგზავრებიან ჯედაების ექსპედიციის (Outbound Flight) ნარჩენების გამოსაკვლევად, რომელიც თრონმა წლების წინ გაანადგურა. ნარჩენები ცოტა ხნით ადრე ჩისებმაც აღმოაჩინეს. ისინი სატყუარაა ხაფანგში, რომელიც სისხლსმოწყურებულმა ვაგაარებმა ჩისებზე შურისძიების მიზნით მოამზადეს.
ზანის 2006 წლის რომანში „გაფრენა გარეთ“ (Outbound Flight) მოქმედება „გადარჩენილის ამოცანამდე“ 50 წლით ადრე ვითარდება. იგი მოგვითხრობს ამავე სახელწოდების ავბედითი ექსპედიციის ამბავს, რომელსაც ჯედაი ოსტატი ჯორუს სე’ბაოთი ხელმძღვანელობს. მას თავს ესხმის ახალგაზრდა ჩისი მეთაური, სახელად მით’რო’ნურუოდო — არაფორმალური სახელით თრონი. რესპუბლიკის ძალები აქ პირველად ხვდებიან ჩისებს. მათი მეთაური, თრონი, მოხერხებულად ამარცხებს მათ, მიუხედავად რესპუბლიკის ხომალდის უკეთესი შეიარაღებისა და მათი რიცხობრივი უპირატესობისა. უზენაეს კანცლერ პალპატინს სურს ექსპედიცია განადგურდეს და თავისი აგენტის, კინმან დორიანას დახმარებით, არწმუნებს თრონს, რომ ხომალდი და ჯედაები გალაქტიკის მშვიდობიანი მომავლისთვის საფრთხეს წარმოადგენენ. თრონი თანხმდება, იმ იმედით, რომ სა’ბეოთს უკანდახევას აიძულებს, ვიდრე უფრო რადიკალური ზომების მიღება გახდება საჭირო. ჯედაი უარს ამობს და თრონი მის ხომალდს ცეცხლს უხსნის. ამ დროს, დორიანა მომენტით სარგებლობს და იწყებს იერიშს, რომელიც ხომალდზე ყველა ჯედაის კლავს და ექსპედიცია ახლომდებარე პლანეტაზე ჩამოვარდება. თრონის ძმა, თრასი და ლორანა, ერთადერთი გადარჩენილი ჯედაი, სხვების გადარჩენის მცდელობისას იღუპებიან. თრონი აგრესიული მოქმედების გამო ჩისების ხელმძღვანელობისგან საყვედურს იღებს და მას უკან, მშობლიურ პლანეტა ქსილაზე გამოიძახებენ. ჟურნალმა Publishers Weekly თრონს რომანის „ნამდვილი ვარსკვლავი“ უწოდა და აღნიშნა, რომ მის მიერ ხომალდზე თავდასხმა, რომელიც პალპატინის აგენტების მიერ იყო შთაგონებული, მიგვიყვანს „მის საბოლოო გაძევებამდე თავისი რასიდან და მოქმედებაში მოჰყავს სხვა ბნელი მექანიზმებიც“. ზანმა განაცხადა, რომ რომანზე მუშაობისას, „როგორც ყოველთვის, უზომოდ სასიამოვნო იყო ტაქტიკის თამაში თრონთან ერთად“. StarWars.com-ზე გამოთქმულია მოსაზრება, რომ თრონი „ზედმეტად ჭკვიანია და საკმაოდ კეთილშობილიც საიმისოდ, რომ პალპატინის მსახური გახდეს“. მიუხედავად ამისა, ზანი განმარტავს: "ჩემი დამოკიდებულება ყოველთვის იყო, რომ თრონი ისევე მანიპულირებს პალპატინით, როგორც პალპატინი თრონით. ბოლოს და ბოლოს, ის მხოლოდ იმიტომ მივიდა იმპერიაში, რომ სამეთაურო ჩინისთვის მიეღწია, ხელში ჩაეგდო მთელი სამხედრო აღჭურვილობა, რომელსაც პალპატინი მისცემდა და შემდეგ უცნობ რეგიონებში გამქრალიყო."
ზანის რომანში „ერთის არჩევანი“ (Choices of One, 2011) მოქმედება „ახალ იმედსა“ და „იმპერიის საპასუხო დარტყმას“ შორის ვითარდება. მასში თრონი უცნობ რეგიონებში სამხედრო მეთაურს, ნუსო ესვას და მის ძალებს უპირისპირდება.
მოთხრობები
ზანის მოკლე მოთხრობაში „შეხვედრა ბურუსში“ (Mist Encounter) ჩისების მიერ დაუსახლებელ პლანეტაზე გაძევებულ თრონს იმპერიის ოფიცერი, კაპიტანი ვოს პარკი პოულობს. მოთხრობა თავდაპირველად გამოქვეყნდა ჟურნალში Star Wars Adventure, #7 (აგვისტო, 1995). პარკი შეამჩნევს თრონის, როგორს სტრატეგის შესაძლებლობებს და იგი იმპერატორთან მიჰყავს. ჟურნალის მე-11 ნომერში (ნოემბერი, 1996) გამოქვეყნებულ ზანის ნოველაში „სამეთაურო გადაწყვეტილება“ (Command Decision), თრონი იმპერიის ფლოტის ადმირალია, ხოლო პარკი მისი ხელქვეითი. მე-12 (თებერვალი, 1997) და მე-13 (მაისი, 1997) ნომრებში დაბეჭდილ მოთხრობაში „გადახვევა“ (Side Trip), რომლის ავტორებიც ზანი და მაიკლ სტეკპოული იყვნენ, თრონი გეგმავს ამბოხებულთა ბაზის პოვნას. ნოველა, ასევე, მოხვდა 1997 წლის ნოემბერში გამოცემულ ანთოლოგიაში „ამბები იმპერიიდან“ (Tales from the Empire). ამ მისიის წარმატების შემდეგ მას საშუალება ეძლევა, დართ ვეიდერის ნოგრების რაზმს უმეთაუროს. ზანის ნოველაში „რწმენის კრიზისი“ (Crisis of Faith), რომელიც „იმპერიის მემკვიდრის“ საიუბილეო, ოცწლიან გამოცემასთან ერთად დაიბეჭდა, მოქმედებები რომანის დაწყებამდე მიმდინარეობს და მასში თრონი საბოლოოდ მარცხებს ნუსო ესვას.
კომიქსები
1997 წელს Dark Horse Comics-ში დაიბეჭდა „X-ფრთების განდევნილი ესკადრილია 25: ბარონი ფელის წარმოშობა“ (X-wing Rogue Squadron 25: The Making of Baron Fel), რომელშიც მოქმედება „ახალი იმედიდან“ ოთხი წლის შემდეგ ვითარდება. მასში იმპერიის პილოტი, სუნტირ ფელი ამბოხებულთა კონვოიზე თავდასხმაში მონაწილეობს. იგი შეიტყობს, რომ ოპერაცია „უცხოპლანეტელი ადმირალის“, თრონის დაგეგმილია, რომელსაც ვეიდერის და იმპერატორისგან ამისთვის არავითარი აღიარება არ ხვდება. ფელი აცნობიერებს, რომ უცხოპლანეტელზე მსგავსად დაყრდნობა იმპერიის ქსენოფობიურ საფუძვლებს ეწინააღმდეგება და ამის გამო, თრონი წარმატებული მისიის მიუხედავად, ჯილდოს გარეშე რჩება.
ვიდეოთამაშები
ფრენის სიმულაციური თამაშის Star Wars: TIE Fighter (1994) სეგმენტში, სახელწოდებით Tour of Duty III, იმ დროს ვიცე-ადმირალი თრონი იმპერიის საზღვრებთან მდებარე ერთ-ერთ „ველურ“ სისტემაში წესრიგს ამყარებს. თამაშის გაფართოებები „იმპერიის მცველი“ (Defender of the Empire) და „იმპერიის მტრები“ (Enemies of the Empire) მოგვითხრობს ამბავს, თუ როგორ აღკვეთა თრონმა იმპერატორის ჩამოგდების მცდელობები დიდ ადმირალ დემეტრიუს ზაარინის მხრიდან, რისთვისაც, მის ნაცვლად თავად მიიღო დიდი ადმირალის წოდება. 1998 წლის სტრატეგიაში Star Wars: Rebellion თრონი სათამაშო პერსონაჟია (იმპერიის მხარეს), ასევე, გვხვდება 2006 წლის სტრატეგიის, Star Wars: Empire at War გაფართოებაში, სახელწოდებით Forces of Corruption. თამაშში Star Wars Battlefront: Renegade Squadron თრონის კამეო გვხვდება, სადაც ის ერთ-ერთი ლიდერი პერონაჟია გალაქტიკური იმპერიის მხარეს. მისი მოპოვება შესაძლებელია რუკის ჩრდილოეთ კვადრანტის ყველა სექტორის დაპყრობით და იგი საშუალებას აძლევს არმიას, ერთ ჯერზე ორჯერ იმოქმედოს, თუ პირველი მოქმედება იმავე კვადრატში იყო დაწყებული. ამბოხებულთა ალიანსის მხარეს იგივე უნარი ადმირალ აკბარსაც გააჩნია. თრონი საკოლექციო პერსონაჟია 2015 წლის როლურ თამაშში Star Wars: Galaxy of Heroes.
„ვარსკვლავური ომები: აჯანყებულები“ (2016–2018)
2014 წლის აპრილში, როცა გაგრძელების ტრილოგიის პირველი ფილმი, „ძალის გამოღვიძება“ უკვე წარმოებაში იყო ჩაშვებული, 1977 წლის „ახალი იმედის“ შემდეგ გამოსული თითქმის ყველა ლიცენზირებული რომანი, კომიქსი და სხვა მედია ფრენჩაიზისთვის კანონგარეშედ გამოცხადდა. მიუხედავად ამისა, „ამბოხებულების“ აღმასრულებელმა პროდიუსერმა, დეივ ფილონიმ 2016 წლის ივლისში, ლონდონში გამართულ „Star Wars Celebration“ ღონისძიებაზე განაცხადა, რომ თრონი ფრენჩაიზს და კანონს მულსერიალის მესამე სეზონში დაუბრუნდებოდა. პერსონაჟის დებიუტი მე-2 სეზონის პირველ ეპიზოდში, „შებიჯება აჩრდილში“ (Steps into Shadow), შედგა, 2016 წლის 24 სექტემბერს.
„ლეგენდებში“ თრონის გარშემო მოქმედებები ძირითადად „ჯედაის დაბრუნების“ შემდეგ მიმდინარეობს, თუმცა, „აჯანყებულების“ სიუჟეტი 1977 წლის ფილმამდე ხუთი წლით ადრე ვითარდება. სერიალიდან ამოჭრილი კლიპის ნახვის შემდეგ ზანმა StarWars.com-თან ინტერვიუში თქვა: „ეს მცირე მონაკვეთიც კი შესანიშნავი იყო და ცოტათი სიურრეალისტური. ავტორებს იშვიათად ეძლევათ შანსი, თავიანთი ქმნილებები გაცოცხლებული იხილონ, მოსიარულე, მოლაპარაკე თრონის ნახვა კი ნამდვილი სიამოვნება იყო“.
ფილონიმ დაადასტურა, რომ „ლუკასფილმი“ ახალ პროექტებზე მუშაობის დროს თრონის გამოყენებას ყოველთვის განიხილავდა და „აჯანყებულებზე“ მუშაობის დროსაც მისი კანდიდატურა თავიდანვე განიხილებოდა. მან განმარტა, რომ განსხვავებით დართ ვეიდერისგან, რომლის წინააღმდეგაც ასოკა ტანო იბრძოდა, „თრონისგან აჯანყებულებს ვერავინ დაიცავს. ჩვენ გვსურს, მას ისე მოვეპყროთ, როგორც დიდ ანტაგონისტს, ისეთივე დიდს, როგორიც დართ ვეიდერია, თუმცა, უფრო სამხედრო, სტრატეგიული კუთხით.“
სიუჟეტი
ეპიზოდში „შებიჯება აჩრდილში“ (Steps into Shadow), თრონი მე-7 ფლოტის მეთაურია. იგი ცოტა ხნის წინ გახდა დიდი ადმირალი ბატონზე ამბოხების ჩახშობის სანაცვლოდ დიდი სამოქალაქო მსხვერპლის მიუხედავად. მას დაევალება, იმპერიის მიერ დანიშნულ გუბერნატორს, არინდა პრაისს სერიალის მთავარი გმირების – ამბოხებულთა ადგილობრივი უჯრედის განადგურებაში დაეხმაროს. თრონი, რომელიც მოთმინებით აღსავსე ტაქტიკოსია, მათ გაქცევის შესაძლებლობას აძლევს, რადგან მისი მიზანია მათი მანიპულაცია ისე, რომ ამბოხების სრული და საბოლოო მარცხი გამოიწვიოს. ეპიზოდში „ჰერას გმირები“ (Hera’s Heroes), იგი რაილოთის, ჰერა სინდულას მშობლიური პლანეტის ოკუპაციის ხელმძღვანელობას გადაიბარებს და ამბოხებულებს პირველად ხვდება პირისპირ. შემდგომ იგი ჩნდება ეპიზოდში „რკინის ესკადრილია“ (Iron Squadron), სადაც არაკომპეტენტურ ადმირალ კონსტანტინს მაიკაპოს სისტემაში ამბოხებულების და მათი მხარდამჭერების განეიტრალებას ავალებს. კონსტანტინის ხომალდის დაზიანების შემდეგ იგი თავად მიდის მოქმედების ადგილზე საკუთარი გამანადგურებლით, სახელად „ქიმერა“. ამ დროს, ირკვევა, რომ მას ადრეც ჰქონდა შეხება ამბოხებულთა მეთაურთან, ჯუნ სატოსთან. ეპიზოდში An Inside Man ცნობილი ხდება, რომ თრონი პლანეტა ლოთალის ოკუპაციას ხელმძღვანელობს და ამავე დროს, ზედამხედველობს მუშაობას ქარხნის, სადაც ახალი, TIE Defender-ის ტიპის გამანადგურებლები და სხვა აღჭურვილობა იწარმოება. იგი წერტილს უსვამს ამბოხებულთა მიერ წარმოების საბოტაჟს ისეთი პოლიტიკის დანერგვით, რომლის მიხედვითაც საკუთარი ნაწარმის შემოწმება თავად მუშებს ევალებათ. აგრეთვე, იგი დაკვირვებით სწავლობს ხელოვნების ნიმუშებს, რომლებიც „აჩრდილის“ ეკიპაჟის თითოეული წევრის უკეთ გაცნობაში ეხმარება. აგრეთვე, დაასკვნის, რომ იმპერიის რიგებში აჯანყებულთა ჯაშუშია, თუმცა, ამის გამოყენებას თავის სასარგებლოდ აპირებს. ეპიზოდში „ქობინი“ (Warhead), თრონი ზონდი დროიდების გამოყენებით იმ სავარაუდო პლანეტების სიას, რომელზეც შეიძლება სატოს ბაზა იყოს დამალული, დაახლოებით ასამდე ამცირებს. ეპიზოდში „იმპერიის თვალით“ (Through Imperial Eyes) ჩანს თრონის ოსტატობა ხელჩართულ ბრძოლაში. აქვე, იგი შეიტყობს, რომ აჯანყებულთა ჯაშუში აგენტი კალუსია. ეპიზოდში „საიდუმლო ტვირთი“ (Secret Cargo), თრონი და პრაისი კვალში უდგანან სენატორ მონ მოთმას, რომელიც პალპატინის წინააღმდეგ საჯაროდ გამოსვლის შემდეგ უსაფრთხო ადგილას გადაჰყავთ. ეპიზოდში „ნულოვანი საათი“ (Zero Hour), თრონი კალუსს უპირისპირდება, ასევე, იწყებს თავისი კარგად დაგეგმილი იერიშის აღსრულებას ატოლონზე განლაგებულ ამბოხებულთა ბაზაზე. მისი იერიში აჯანყებულთა მოხერხებულობის წყალობით და ბენდუს დახმარებით მარცხდება, რომელიც თრონს თავისი საბოლოო დამარცხების შესახებ აფრთხილებს: „როგორც ბევრი მკლავი შენს გარშემო, რომელიც გეხვევა ცივი ჩახუტებით“. სერიალის ფინალში „ოჯახში დაბრუნება და დამშვიდობება“ (Family Reunion and Farewell), თრონის გამანადგურებელს თავს ესხმიან ლოთალის თავზე გამოჩენილი პურგილები, რომლებიც ეზრა ბრიჯერმა მოიყვანა. თრონი პურგილების საცეცებშია გახვეული ეზრას პირისპირ, რომელიც მას ძალის გამოყენებით აკავებს. პურგილები გამანადგურებელთან ერთად ჰიპერსივრცეში გაუჩინარდებიან, ხოლო ეზრას და თრონის ბედი გაურკვეველი რჩება.
„თრონის“ ტრილოგია (2017–2019)
2016 წლის ლონდონის ღონისძიებაზე, ასევე, წარადგინეს ტიმოთი ზანის წინასწრ ჩაწერილი ვიდეომიმართვა, სადაც მან განაცხადა, რომ ახალ რომანზე მუშაობდა, სახელწოდებით „ვარსკვლავური ომები: თრონი“ (Star Wars: Thrawn). იგი 2017 წლის აპრილში Del Rey Books-მა გამოსცა. ზანის თქმით, იგი აღტაცებული იყო პერსონაჟზე ხელახლა მუშაობის შესაძლებლობით და აღნიშნა: „ამ წიგნით მიმოვიხილავ მისი ცხოვრების იმ პერიოდს, რომლის განხილვის შანსი აქამდე არ მქონია“. მოგვიანებით, მან დაამატა: „აქ, შესაძლებლობა მექნება, ვაჩვენო, თუ როგორ ეპყრობიან მას იმპერიის სხვა ოფიცრები, მისი თანამშრომლები და ეკიპაჟის წევრები სამხედრო კიბეზე აღმასვლის დროს, განსაკუთრებით, მაშინ, როცა იგი სამეთაურო პოზიციაზე არ იმყოფება.“
ახალი წიგნის სიუჟეტი, განსხვავებით „ლეგენდებისგან“ თავდაპირველ, 1977 წლის ფილმზე ადრე ვითარდება. მასში აღწერილია წლები თრონის პირველი შეხვედრიდან იმპერიასთან „აჯანყებულების“ მესამე სეზონის მოვლენებამდე, ასევე, მისი კარიერული წინსვლა. რომანში თრონს – გაძევებულ ჩის მეომარს იმპერიის ჯარისკაცები გადაარჩენენ და იგი მალევე ამტკიცებს თავის შესაძლებლობებს იმპერიის წინაშე. მისი მოხერხებულობა და ტაქტიკური ცოდნა მალე იქცევს იმპერატორი პალპატინის ყურადღებას, თუმცა, მისი უჩვეულო ტაქტიკა სხვა ხელმძღვანელთა გაღიზიანებას იწვევს. კარიერულ წინსვლასთან ერთად, თრონი საომარ საქმეში წვრთნის თავის ახალგაზრდა ადიუტანტს, ელი ვანტოს და იძულებულია, უხერხულ ალიანსში იყოს შეუბრალებელ ადმინისტრატორთან, არინდა პრაისთან.
2018 წლის დასაწყისში Marvel Comics-მა პირველი ტომის კომიქსებში ადაპტირება დაიწყო. რომანის გაგრძელება, სახელად „თრონი: კავშირები“ (Thrawn: Alliances) 2018 წლის 24 ივლისს გამოვიდა. მესამე ტომი - „თრონი: ღალატი“ (Thrawn: Treason) კი 2019 წლის 23 ივლისს.
ტრილოგია „თრონის აღზევება“ (2020–2021)
2019 წლის ნიუ-იორკის Comic Con-ზე ცნობილი გახდა ზანის ახალი ტრილოგიის შესახებ, სახელწოდებით „თრონი: დომინიონის ტრილოგია“ (Thrawn: The Ascendency Trilogy), ან უბრალოდ „თრონის დომინიონი“ (Thrawn Ascendancy), რომლის პირველი წიგნიც, „წიგნი I: ქაოსი აღზევება“ (Book I: Chaos Rising) 2020 წლის მაისში უნდა გამოსულიყო. ორჯერ გადადების შემდეგ იგი 2020 წლის 1 სექტემბერს გამოვიდა. რომანში ვიგებთ, რომ თრონის დაბადების სახელი იყო კივუ’რო’ნურუ (Kivu'raw'nuru, ძირითადი სახელი ვურონი, Vurawn). მიტთების ოჯახის მიერ აყვანის შემდეგ მას სახელი შეეცვალა და დაერქვა მითრ’რო’ნურუ (Mitth'raw'nuru, ძირითადი სახელი თრონი, Thrawn). რომანში, ასევე, მოთხრობილია თრონის ადრეული ისტორიები სხვა ჩის პერსონაჟებთან ერთად, როგორიცაა არ’ალანი, რომელიც წინა რომანშიც („თრონი: ღალატი“) იყო ნახსენები.
„მანდალორელი“ (2020)
დიდი ადმირალი თრონი ნახსენებია სერიალ „მანდალორელის“ მე-2 სეზონში („თავი 13: ჯედაი“) ასოკა ტანოს მიერ, როგორც კორვუსის მაგისტრატის მბრძანებელი, რითიც დადასტურდა, რომ იგი გადაურჩა „აჯანყებულების“ ბოლო ეპიზოდში განვითარებულ მოვლენებს და იმპერიის დაცემიდან ხუთი წლის შემდეგაც ცოცხალია.
სხვა ნამუშევრები
თრონი ნახსენებია ჩაკ ვენდიგის 2017 წლის რომანში „ვარსკვლავური ომები: ბრძოლის შემდეგ: იმპერიის დასასრული“ (Star Wars: Aftermath: Empire's End), როგორც წყარო ინფორმაციისა უცნობი რეგიონების შესახებ, რომლის გამოყენებასაც პალპატინი განსაკუთრებული შემთხვევისთვის აპირებს. აღნიშნული გეგმა პირველი ორდენის შექმნის საფუძველი ხდება.
ვიდეოთამაშები
თრონი სათამაშო პერსონაჟია 2017 წლის სტრატეგიაში Star Wars: Force Arena, იმავე ზაფხულს კი გამოჩნდა როლურ თამაშში, როგორც სპეციალური ივენთის ბოსი და სათამაშო პერსონაჟი.
გამოხმაურება
2016 წელს Entertainment Weekly-ს ენტონი ბრეზნიკანმა თრონს „ფანების რჩეული“ უწოდა, „ერთ-ერთი უმნიშვნელოვანესი პერსონაჟი, რომელიც ოდესმე გამოსულა გაფართოებული სამყაროდან“, ხოლო USA Today-ს ბრაიან ტრუიტმა იგი „ვარსკვლავური ომების“ ფანებისთვის „ერთ-ერთ უსაყვარლეს ბოროტმოქმედად“ დაასახელა. Comicbook.com-მა 2017 წელს თრონს უწოდა „ალბათ ყველაზე პოპულარული პერსონაჟი „ლეგენდების“ სამყაროში“, ლინდა ჰანსენ-რაჯი კი წერდა, რომ პერსონაჟს „ხანგრძლივი მემკვიდრეობა გააჩნია, როგორც „ვარსკვლავური“ ომების ერთ-ერთ უდიდეს და ყველაზე კომპლექსურ ანტაგონისტს“. 2014 წელს GamesRadar-ის სემ აშერსტი თრონს ახასიათებდა, როგორც „უზომოდ პოპულარულს ფანებს შორის, ნაწილობრივ მისი ტაქტიკური გენიის, ნაწილობრივ კი მისი პროგრესული დამოკიდებულების გამო ხელქვეითთა მიმართ, უმთავრესად კი იმიტომ, რომ მას ლურჯი სახე აქვს“ და „თავისუფლად არის ერთ-ერთი უმაგრესი ბოროტმოქმედი გაფართოებულ სამყაროში“, ასევე, აღნიშნა, რომ „ლუკასფილმის“ მხრიდან გაფართოებული სამყაროს კანონგარეშედ გამოცხადების ერთ-ერთი უმძიმესი შედეგი სწორედ თრონის დაკარგვა იყო. Tor.com-ის ემეტ ეშერ-პერინი 2016 წელს აღნიშნავდა, რომ თრონის, როგორც „გაფართოებული სამყაროს ერთ-ერთი ყველაზე პოპულარული ბოროტმოქმედის“ და „ვარსკვლავური ომების“ სამყაროში „ერთ-ერთი ყველაზე მრისხანე ანტაგონისტის“ კანონიდან ამოღებამ ფანები სასოწარკვეთაში ჩააგდო.
2008 წელს IGN-ის ჯესი შედიინმა „ვარსკვლავური ომების“ გაფართოებული სამყაროს წარმატება „თრონის“ პირველ ტრილოგიას და თავად პერსონაჟს მიაწერა, ხოლო 2015 წელს, ჟურნალ Empire-ში დაწერა, რომ თრონის პერსონაჟმა გაფართოებულ სამყაროს „სიცოცხლე და ლეგიტიმაცია“ მოუტანა მაშინ, როცა იგი ჩავარდნის პირას იყო. 2008 წელს ერიკ გოლდმანი IGN-ისთვის წერდა, რომ „ცბიერი, ჭკვიანი და შეუბრალებელი თრონი შესანიშნავი ანტაგონისტი იყო და დიდი მოფი ტარკინის ნაბიჯებს მიჰყვებოდა“, ასევე, „მისი, როგორც იმპერიის ყველაზე მაღალი ჩინის მქონე არა-ადამიანის სტატუსი საინტერესო ასპექტი იყო“. 2006 წელს ზანმა თრონი და მარა ჯეიდი თავის ფავორიტ პერსონაჟებს შორის დაასახელა. 2016 წელს ავტორმა განაცხადა: „მწერალმა არასოდეს იცის, რომელი პერსონაჟი აღმოჩნდება მისაღები მკითხველებისათვის და ჩემთვის დიდი სიამოვნების მომტანია, რომ თრონმა საუკუნის ბოლო მეოთხედის განმავლობაში ამდენი ადამიანის წარმოსახვა დაიპყრო.“
თრონი „ვარსკვლავური ომების“ პერსონაჟების არაერთი სიის სათავეში ყოფილა. შედიინმა „ვარსკვლავური ომების“ ტოპ 15 ანტაგონისტის სიაში იგი მეორე ადგილას მოათავსა (დართ ვეიდერის შემდეგ), გაამახვილა რა ყურადღება მის ბრწყინვალე მეთაურობასა და ტაქტიკოსობაზე. 2008 წელს IGN-მა „ვარსკვლავური ომების“ პერსონაჟების საერთო სიაში იგი მე-10 ადგილას დაასახელა და აღნიშნა მისი გავლენა გაფართოებულ სამყაროზე, ხოლო იმავე წელს UGO-მ იგი გაფართოებული სამყაროს პერსონაჟთა შორის მე-3 ადგილას დაასახელა. 2015 წელს ჟურნალმა Empire თრონი „ვარსკვლავური ომების“ 25 ნაკლებად ცნობილი პერსონაჟის სიაში მე-5 ადგილას დაასახელა.
2016 წლის ნოემბერში Annie Awards-ის 44-ე დაჯილდოებისთვის, ლარს მიკელსენი, რომელიც „აჯანყებულებში“ თრონს ახმოვანებს, წარდგენილი იყო ჯილდოზე „განსაკთრებულ მიღწევა, გახმოვანება ანიმაციურ პროდუქციაში“ (Outstanding Achievement, Voice Acting in an Animated Feature Production).
სარეკლამო პროდუქცია
1998 წელს Kenner/Hasbro-მ თრონის 9.5 სმ სიგრძის ფიგურა გამოუშვა, რომელიც გაფართოებული სამყაროს ხაზის, Power of the Force 2, ნაწილი იყო. 2008 წელს კიდევ ერთი ფიგურა გამოვიდა, რომელიც Legacy Collection-ის ნაწილი იყო. მას მოჰყვებოდა ტალონ კარდის ფიგურა და Dark Horse-ის კომიქსი „იმპერიის მემკვიდრე“, #1 („Comic 2-Pack“). შეგროვებადი მინიატურების თამაშში Star Wars Miniatures თრონის ორი ფიგურაა: პირველი 2005 წლის (Universe), ხოლო მეორე 2009 წლის გაფართოებიდან (Imperial Entanglements). 2010 წელს Sideshow Collectibles-მა გამოსცა მეექვსედი ზომის თრონის ფიგურა, რომლის დელუქს ვერსიასაც სავარძელი მოჰყვებოდა. 2019 წელს Gentle Giant-მა თრონის 17 სანტიმეტრიანი ბიუსტი გამოუშვა. 2009 წლის მინიატურის გარდა ყველა ფიგურას ისალამირი მოჰყვებოდა. 2016 წელს Hasbro-მ თრონის ფიგურა „აჯანყებულების“ სერიის ფარგლებში გამოუშვა. 2017 წელს Hasbro-მ გამოუშვა თრონის 15 სანტიმეტრიანი ფიგურა (Black Series ხაზით). მისი სან-დიეგოს Comic Con-ის ვერსია დამატებით შეფუთვასა და აქსესუარებს მოიცავდა. იმავე წელს Funko-მ ექსკლუზიურად, 2017 წლის „ვარსკვლავური ომების“ ღონისძიებასთან დაკავშირებით, გამოუშვა „აჯანყებულების“ დიდი ადმირალი თრონი (#170 POP! ფიგურა).
სქოლიო
კატეგორია:ვარსკვლავური ომების პერსონაჟები კატეგორია:გამოგონილი პერსონაჟები
St. Vincent
ენი ერინ კლარკი (Anne Erin Clark; დ. 28 სექტემბერი, 1982), ცნობილი სასცენო სახელით St. Vincent — ამერიკელი გრემის ჯილდოს მფლობელი მუსიკოსი, მომღერალი, სიმღერების ავტორი და მულტიინსტრუმენტალისტი. თავისი მუსიკალური კარიერა დაიწყო როგორც ჯგუფ The Polyphonic Spree-ის და სუფიან სტივენსის საკონცერტო შემადგენლობის წევრმა, სანამ 2006 წელს არ ჩამოაყალიბა საკუთარი ბენდი.
St. Vincent-ის ნამუშევრებმა დაიმსახურეს კრიტიკოსთა ქება სპეციფიკური მუსიკალური სტილის გამო, რომელშიც იგრძნობა სოფტ-როკის, ექსპერიმენტული როკის, ელექტროპოპის და ჯაზის გავლენა. მისი სადებიუტო ალბომი იყო Marry Me (2007), მას მოჰყვა Actor (2009) და Strange Mercy (2011). 2012 წელს გამოუშვა კოლაბორაციული ალბომი Love This Giant, დევიდ ბირნთან ერთად. კლარკი ასევე ასრულებდა ბეკ-ვოკალს ჯგუფ Swans-ის 2014 წლის ალბომზე To Be Kind. მისი მეოთხე სოლო ალბომი, თანამოსახელე St. Vincent, გამოვიდა 2014 წლის 25 თებერვალს და წოდებულ იქნა წლის ალბომად ჟურნალების — The Guardian, NME, Entertainment Weekly და Slant Magazine — მიერ, აგრეთვე წლის მეორე საუკეთესო ალბომად ჟურნალ ტაიმის მიერ. ამ ალბომმა მოუპოვა მას გრემის ჯილდო საუკეთესო ალტერნატიული ალბომისთვის. ის იყო 20 წლის განმავლობაში პირველი ქალი, რომელმაც მიიღო ჯილდო ამ კატეგორიაში.
St. Vincent ხსნიდა ისეთი ცნობილი შემსრულებლების კონცერტებს, როგორებიც არიან The Black Keys, Arcade Fire, The National, Death Cab for Cutie და Grizzly Bear. 2015 წელს მას ჰქონდა გამოსვა Wire-თან ჩიკაგოში, როგორც ჯგუფის Drill Festival-ის ნაწილი. კლარკი აღიარებულია „გასული ათწლეულის ერთ-ერთ გამორჩეულ და ინოვაციურ გიტარისტად“.
სქოლიო
კატეგორია:ამერიკელი გიტარისტები კატეგორია:ამერიკელი მომღერლები კატეგორია:დაბადებული 28 სექტემბერი კატეგორია:დაბადებული 1982 კატეგორია:გრემის ჯილდოს მფლობელები
ჟან ომერ ბერიზიკი
ჟან ომერ ბერიზიკი (Omer Beriziky; დ. 9 სექტემბერი, 1950 ) — მადაგასკარელი პოლიტიკოსი და დიპლომატი. მადაგასკარის პრემიერ-მინისტრი პრეზიდენტ ანდრი რაძოელინასთან კონსესუსის შედეგად ჩამოყალიბებულ მთავრობაში 2011 წლის 2 ნოემბრიდან 2014 წლის 16 აპრილამდე.
ბერიზიკი, რომელიც ჩრდილოეთ მადაგასკარიდანაა, ისტორიის პროფესორად მუშაობდა. 1995 წლიდან 2006 წლამდე ბრიუსელში იყო მადაგასკარის ელჩი ბელგიასა და ევროკავშირში. ბერიზიკი მადაგასკარის პრემიერ-მინისტრად 2011 წლის 28 ოქტომბერს დაინიშნა ყოფილი პრეზიდენტის, ალბერტ ზაფის წინადადებით. იგი მოვალეობის შესრულებას იმავე წლის 2 ნოემბრიდან შეუდგა.
OTP ბანკი
OTP საბანკო ჯგუფი (OTP Bank Group) — ერთ-ერთი უმსხვილესი დამოუკიდებელი საფინანსო მომსახურების პროვაიდერი ცენტრალურ და აღმოსავლეთ ევროპაში, სრული საბანკო მომსახურებით კერძო, ფიზიკურ და იურიდიულ პირებისთვის. OTP ჯგუფი მოიცავს დიდი შვილობილს, რომელიც გასცემს მომსახურების სფეროში უძრავი ქონების დაზღვევას, ფაქტორინგს, სალიზინგო და აქტივების მართვას, საინვესტიციო და საპენსიო ფონდებს. ბანკი ემსახურება კლიენტებს 9 ქვეყანაში, კერძოდ: უნგრეთში, სლოვაკეთში, ბულგარეთში, სერბეთში, რუმინეთში, ხორვატიაში, უკრაინაში, მონტენეგროსა და რუსეთში. ბანკების ყველა ბაზრები ატარებს განვითარების და ზრდის მაღალ პოტენციალს მომავალში.
დღესდღეობით OTP ჯგუფს ჰყავს 36,000-ზე მეტი თანამშრომელი, რომელიც ემსახურება 13 მილიონ კლიენტს 1.500 ფილიალებში და ბანკის ელექტრონული არხების ყველა ბაზრებზე. OTP კვლავ უდიდესი ბანკია უნგრეთში 25%-ზე მეტი წილით.
ისტორია
1989 წლიდან, ბანკი მოქმედებდა, როგორც მრავალფუნქციური კომერციული ბანკი. გარდა ამისა, ბანკი აგრძელებდა წინა საცალო და მუნიციპალური საქმიანობას, ბანკი უფლებამოსილი იყო მოეთხოვა კორპორატიული სესხის ანგარიშები და დეპოზიტები, ასევე უზრუნველყო სესხებით და საბანკო მომსახურებით, საკორესპონდენტო საბანკო მომსახურებით და ექსპორტ-იმპორტის ოპერაციებით. 1990 წელს, ეროვნული დანაზოგის ბანკი გახდა საჯარო კომპანია, რომლის სააქციო კაპიტალი იყო 23 მილიარდი უნგრული ფორინტი.
OTP ბანკის პრივატიზაცია დაიწყო 1995 წელს, რომლის შედეგად 3 საჯარო შემოთავაზება ერთად დაინერგა და ბანკის აქციები განთავსდა ბუდაპეშტის საფონდო ბირჟაზე, ამით სახელმწიფოს საკუთრება ბანკში შემცირდა. ამჟამად ბანკი ძირითადად კერძო და ინსტიტუციონალური (ფინანსური) ინვესტორების საკუთრებაშია.
სქოლიო
კატეგორია:უნგრეთის ბანკები
ალიბეილი (ზარდაბი)
ალიბეილი (Əlibəyli) — სოფელი აზერბაიჯანში, არანის რეგიონში, ზარდაბის რაიონში. მოსახლეობის რაოდენობა — 	1,050 კაცი.
რესურსები ინტერნეტში
კატეგორია:ზარდაბის რაიონის სოფლები
დიტო ცინცაძე
დიტო ცინცაძე (დ. 2 მარტი, 1957) — ქართველი კინორეჟისორი და სცენარისტი. მან 1988 წლიდან 13-ზე მეტი ფილმი შექმნა. ფილმი დაკარგული მკვლელები, რომელიც მისი სცენარის მიხედვით შეიქმნა, პირველად 2000 წელს კანის კინოფესტივალზე აჩვენეს. 2007 წელს ის მოსკოვის საერთაშორისო კინოფესტივალის ჟიურის წევრი იყო. 1996 წლიდან დიტო ცინცაძე ცხოვრობს და მოღვაწეობს ბერლინში.
ბიოგრაფია
1975-დან 1981 წლამდე დიტო ცინცაძე სწავლობდა შოთა რუსთაველის თეატრისა და კინოს უნივერსიტეტში, სადაც მისი მასწავლებლები ელდარ შენგელაია და ოთარ იოსელიანი იყვნენ. 1989 წლამდე ის მუშაობდა დამხმარე რეჟისორად სტუდია ქართულ ფილმში. 1990 წელს მან შექმნა პირველი ფილმი სახელწოდებით სტუმრები, მოგვიანებით კი მუშაობდა კერძო ფილმების მწარმოებელ კომპანიაში, სახელწოდებით შვიდკაცა. 1993 წელს, მისი ფილმი ზღვარზე, რომელიც საქართველოს სამოქალაქო ომის თემაზეა შექმნილი, ლოკარნოს კინოფესტივალის ვერცხლის ლეოპარდის მფლობელი გახდა. ფილმმა ასევე მოიპოვა ოქროს არწივი შავი ზღვის საერთაშორისო კინოფესტივალზე.
1993-1996 წლებში ცინცაძე იტალიური ფილმების მწარმოებელ კომპანიასთან მუშაობდა. 1996 წელს ის ნიპკოუსთან თანამშრომლობით ბერლინში გადავიდა. ამის გამო ცინცაძე ოჯახთან ერთად ორ ადგილას, გერმანიაში და საქართველოში ცხოვრობდა.. მისი პირადი გამოცდილება გახდა ფილმის დაკარგული მკვლელების საფუძველი, რომელიც მანჰაიმში, წითელი ფარნების კვარტალში მცხოვრები ხუთი მიგრანტის შესახებ მოგვითხრობს. მან მიიღო ჟიურის სპეციალური პრიზი - ვერცხლის ალექსანდრე თესალონიკის კინოფესტივალზე და მთავარი პრიზი კოტბუსის კინოფესტივალზე. ფილმისთვის გასროლის შიში 2003 წელს რეჟისორი დაჯილდოვდა ოქროს ნიჟარით სან-სებასტიანის კინოფესტივალზე და თბილისის საერთაშორისო კინოფესტივალზე ოქროს პრომეთეთი.
2003 წლიდან ის ბერლინში ცხოვრობს. 2005 წელს დიტო ცინცაძემ ქართველ მწერალსა და რეჟისორ ზაზა რუსაძესთან ერთად დაწერა სცენარი ფილმისთვის კაცი საელჩოდან. ამ ფილმში მთავარი როლის შემსრულებელი ბურგართ კლაუსნერი ლოკარნოს კინოფესტივალზე ოქროს ლეოპარდით დააჯილდოვეს. დიტო ცინცაძემ და ზაზა რუსაძემ მარ-დელ-პლატას საერთაშორისო კინოფესტივალზე საუკეთესო სცენარის კატეგორიაში გაიმარჯვეს. არგენტინის კინოკრიტიკოსთა ასოციაციამ კაცი საელჩოდან ფესტივალის საუკეთესო ფილმად დაასახელა. 2007 წელს დიტო ცინცაძემ გადაიღო ფილმი სახელწოდებით რევერსი. 2008 წელს, მისი ფილმი მედიატორი საქართველოს სახელით ოსკარის 81-ე დაჯილდოებაზე საუკეთესო უცხოენოვანი ფილმის კატეგორიაში იყო წარდგენილი, მაგრამ მან ნომინაცია ვერ მოიპოვა''. ''
2011 წელს დიტო ცინცაძემ მიუნხენის კინოფესტივალზე სინემერიტის ჯილდო თავის მაწავლებელს, ოთარ იოსელიანს გადასცა.
მისი ფილმი შემოჭრა გერმანიაში თეატრალურად გამოვიდა 2012 წელს. ამავე წელს ფილმმა მონერალში საერთაშორისო კინოფესტივალზე ჟიურის გრან-პრი მოიპოვა.. მინი|დიტო ცინცაძე მომღერალ ანა ვაპელთან ერთად ფილმ შემოჭრას პრემიერაზე [[ვენა|ვენაში, ავსტრია]] 2015 წელს დიტო ცინცაძემ გამოუშვა ახალი ფილმი ბედნიერების ღმერთი, რომელმაც ბიბერახის კინოფესტივალზე ოქროს თახვი მოიგო. 2016 წელს ცინცაძე გახდა სოფიას საერთაშორისო კინოფესტივალის ჟიურის წევრი. მისი ბოლო ნამუშევარი შინდისი 2019 წელს შანხაის საერთაშორისო კინოფესტივალზე აჩვენეს. შინდისი ოსკარზე საქართველოს კანდიდატურად შეირჩა ოსკარის 92-ე დაჯილდოებაზე, თუმცა ფილმმა ნომინაცია ''ვერ მოიპოვა. ''შინდისმამოიგო გრან-პრი ვარშავის კინოფესტივალზე, სადაც ცინცაძე საუკეთესო რეჟისორად დაასახელეს.
ცინცაძე დაქორწინებულია ქართველ მსახიობ მარიკა გიორგობიანზე. მათ ჰყავთ ერთი შვილი, ნიკოლოზ ცინცაძე. დიტო ცინცაძეს პირველი ქორწინებიდან ერთი ქალიშვილი, ნუცა ცინცაძე ჰყავს.
სქოლიო
კატეგორია:დაბადებული 1957 კატეგორია:თბილისში დაბადებულები კატეგორია:ქართველი კინორეჟისორები კატეგორია:დაბადებული 2 მარტი კატეგორია:ქართველი სცენარისტები
ყარაოღლანი (აღდაში)
ყარაოღლანი (Qaraoğlan) — სოფელი აზერბაიჯანში, აღდაშის რაიონში. მოსახლეობის რაოდენობა — 408 კაცი.
რესურსები ინტერნეტში
კატეგორია:აღდაშის რაიონის სოფლები
კორდომიანის ეკლესია
კორდომიანის ეკლესია — არქიტექტურული ძეგლი მდებარეობს გურჯაანის მუნიციპალიტეტის სოფელ კალაურის სამხრეთ–დასავლეთით 2–2,5 კმ–ზე, ხშირ ტყეში. განეკუთვნება VIII-IX საუკუნეებს.
ძეგლი სამეკლესიიან ბაზილიკათა ტიპს მიეკუთვნება, მაგრამ გეგმის დაკვალვითა და ხუროთმოძღვრულფორმათა აღნაგობის თვალსაზრისით ნიშანდობლივ თავისებურებებს შეიცავს. შენობის გეგმის გარეგან სწორკუთხედში (13,8x10,5 მ) ჩაწერილია ჯვრისებრი გეგმის ეკლესია სამნაწილიანი საკურთხევლით და ცენტრალური სივრცის დასავლეთ ნაწილის ირგვლივ არსებული სამმხრივი გარშემოსასვლელი, რომლის სამხრეთ და ჩრდილოეთ ფრთები დამოუკიდებელ ეკლესიებს წარმოადგენენ.
ძლიერ დაზიანებულია: ჩამონგრეულია შუა ეკლესიის კამარა, სამხრეთ და ჩრდილოეთ კედლების ზედა ნაწილები, განგრეულია საკურთხევლის აღმოსავლეთ კედელი (საკურთხევლის სარკმლის წირთხლების მხოლოდ მცირე ნაწილებიღაა შემორჩენილი). ჩამონგრეულია შუა ეკლესიის ჩრდილოეთ უბის და გარშემოსასვლელის კამარების მნიშვნელოვანი ნაწილი. ინტერიერი დაახლოებით 1 მეტრის სიმაღლეზე ამოვსებულია ჩამონაშალი ქვებით. ნანგრევებადაა ქცეული ეკლესიის სამხრეთ მინაშენი.
საკურთხევლის აფსიდი გეგმით ნალისებრი ფორმისაა. იგი განათებული იყო ფართო და მაღალი სარკმლით (ამჟამად საკურთხევლის კედელი ამ ადგილას განგრეულია და სარკმლიდან მხოლოდ წირთხლების მცირე ნაწილებია შემორჩენილი). საკურთხეველში ერთმანეთის სიმეტრიულად ერთი სწორკუთხა და ერთი ნალისებრთაღოვანი ნიშაა. საკურთხევლის გვერდებზე სამკვეთლო და სადიაკვნეა. თითოეულ მათგანშში შესასვლელი დასავლეთიდანაა –შესაბამისი უბიდან. ორივე გეგმით სწორკუთხა, კამაროვანი სათავსოა,  აქვთ თითო მოზრდილი ნიშა სამხრეთ და ჩრდილოეთ კედლებში და თითო პარალელურწირთხლებიანი სარკმელი აღმოსავლეთით. ამჟამად ორივე სარკმელს, ისე როგორც სამკვეთლოს შესასვლელს, თავი ჩამოშლილი აქვს.
შუა ეკლესიის ორივე უბე გადახურულია ქვის კამარით. იგი შედგება ორი კამარისგან, რომლებიც ერთმანეთს მართი კუთხით კვეთენ. ორივე უბე ეკლესიის სივრცეს ნალისებრი თაღით ერთვის. თაღი დაყრდნობილია შირიმის თლილი ქვის იმპოსტებზე, რომელთა პროფილს თარო და დახრილი სიბრტყე შეადგენს. ამჟამად ჩრდილოეთ უბის კამარას მნიშვნელოვანი ნაწილი ჩამონგრეულია. საკურთხევლის სარკმლის გარდა, დასავლეთ კედელში ერთი ფართო,  მაღალი სარკმელია – პარალელური წირთხლებითა და ბრტყელი გადახურვით.
სამხრეთ და ჩრდილოეთ ეკლესიები ერთმანეთის ანალოგიურია. აღმოსავლეთით ისინი სწორი კედლითაა დასრულებული, ორივეში თითო ნალისებრთაღოვანი ბრტყელი ნიშაა, რომელიც აფსიდის მაგივრად გამოიყენებოდა. სამხრეთ ეკლესიის სამხრეთ კედელში ფართო, თაღიანი შესასვლელია. თაღი ნალისებრია.
ორივე ეკლესია გადახურულია სხმული კამარით. კამარა ეყრდნობა ორ საბჯენ თაღს, რომელთაგანაც ერთი აღმოსავლეთ კედელთანაა,  ხოლო მეორე – მთავარი ეკლესიის დასავლეთ კედლის ხაზზე.
დასავლეთ გარშემოსავლელს შესასვლელი დასავლეთიდან აქვს (შემორჩენილია მხოლოდ სამხრეთ წირთხლის ნაწილი). გარშემოსავლელის კამარის დიდი ნაწილი ჩამოშლილია. აღმოსავლეთით, იგი დაყრდნობილი იყო მთავარი ეკლესიის დასავლეთ კედლიდან გამოშვეილ თაროზე, ხოლო დასავლეთით– დასავლეთ კედელზე. მოგვიანებით დასავლეთ გარშემოსავლელის კამარის გამაგრების მიზნით, კამარის სამხრეთ კედელსი,  პილასტრებზე დაყრდნობილი საბჯენი თაღი მოუწყვიათ. შესაძლოა მსგავსი თაღი კამარის ჩრდილოეთ კიდეშიც იყო მოწყობილი.
ეკლესიას ორსაფეხურიანი, თაროსებრი ლავგარდანი ჰქონია,  რომლის მცირე ნაწილი სამხრეთ ფასადზეა შემორჩენილი. მოგვიანებით ეკლესიისათვის სამხრეთიდან მოზრდილი, გეგმით სწორკუთხა ნაგებობა (7,9x5 მ) მიუშენებიათ, რომლის ნანგრევებიღაა შემორჩენილი.
ბაზილიკის აღმოსავლეთით, ოცდაათიოდე მეტრზე, საძვალეა. მისი მნიშვნელოვანი ნაწილი მიწაშია მოქცეული. ნაწილი (სიმაღლე დაახლოებით 1,5 მ) მიწის ზემოთაა და მიწითა და მცენარეულობით იმდენადაა დაფარული, რომ ქვის გროვას წააგავს. ნაგებობა გეგმით სწორკუთხაა, დამხრობილია აღმოსავლეთიდან დასავლეთისკენ. ნაგებია მსხვილი რიყის ქვითა და კისრის დუღაბით. წყობაში ალაგ–ალაგ ლოდებიცაა ჩართული. შესასვლელი აღმოსავლეთიდან აქვს. კარი ნახევარწრიული თაღითაა დასრულებული. შიგნით გრძივ ღერძზე აგებული დაბალი (სიმაღლე 20–25სმ ) და განიერი (სიგანე დაახლოებით 60სმ) კედლით საძვალე გაყოფილია ორ თანაბარ ნაწილად. კედელი დასავლეთ ბოლოში ორი საფეხურით მაღლდება და ადგება დასავლეთ კედელში მოწყობილ განიერ, ღრმა ნიშას. ინტერიერი გადახურულია ბრტყელგვერდებიანი სხმული კამარით.
ლიტერატურა
კატეგორია:გურჯაანის მუნიციპალიტეტის ტაძრები
იურქმაზლი
იურქმაზლი (Ürkməzli) — სოფელი აზერბაიჯანში,  ყაზახის რაიონში.
რესურსები ინტერნეტში
კატეგორია:ყაზახის რაიონის სოფლები
სონ ჯუნ კი
სონ ჯუნ კი (송중기, Song Joong-ki, დ.19 სექტემბერი, 1985, ტეჯოი, სამხრეთი კორეა) — სამხრეთ კორეელი მსახიობი.
ბიოგრაფია
სონ ჯუნ კი დაიბადა 1985 წლის 19 სექტემბერს ქალაქ ტეჯონში, სამხრეთი კორეა. საშუალო სკოლაში სწავლისას სონ ჯუნ კი დაკავებული იყო ციგურებზე სწრაფი სირბილით და მონაწილეობდა შეჯიბრებებში მშობლიური ქალაქის სახელით. ტრავმის მიღების შემდეგ ის იძულებული გახდა მიეტოვებინა სპორტი.
მისი სატელევიზიო პრემიერა შედგა შოუში KBS’s Quiz Korea, სადაც მან ფინალამდე მიაღწია და მეორე ადგილიც დაიკავა. ის ასევე მუშაობდა მოდელად სხვადასხვა ჟურნალისთვის.
2008-2011: კარიერის დასაწყისი
ჯუნ კის კინოდებიუტი 2008 წელს შედგა, როცა ის გამოჩნდა ფილმში ყინულოვანი ყვავილი. მომდევნო წელს მან ითამაშა ფილმში ეროსის ხუთი გრძნობა, ასევე გააგრძელა გადაღება უმიშვნელო რელებზე. ამის გარდა ის იყო მუდმივი წამყვანი რადიოში KBS და მუსიკალურ პროგრამაში Music Bank - 2009-და 2010 წლის ჩათვლით. ის ასევე მონაწილეობდა შოუში მორბენალი კაცი. 2010 წელს ის სამედიცინო ფილმ ექიმ გინეკოლოგებში გამოჩნდა ექიმ ან გიუ უს როლში და ფილმში ცხოველებზე გულწრფელი თათები 2.
ნამდვილი წინსვლა და პირველი დიდი როლი ტელევიზიაში გახდა მერვე საუკუნის ეპოქის ახალგაზრდა ბიჭის, კუ იონჰას როლი ტელესერიალში სონგიუნგვანის სკანდალები. მიუხედავად სტაბილური მაგრამ არც თუ ისე მაღალი რეიტინგებისა, დრამამ საკუთარი მაყურებელი მაინც იპოვა და ჯუნ კის ბრომანსი იმ დროს უცნობ იუ ა ინასთან მათში დიდ ინტერესს აღძრავდა.
2011 წელს მან გამოსცა წიგნი Beautiful Skin Project - სახელმძღვანელო მამკაცის კანის მოვლისთვის, რომელიც ბესცელერად იქცა ერთ თვეში. იაპონიაში წიგნი 2013 წელს გამოიცა. 2010 წლის დასასრულს ის ველოტურშ იღებდა მონაწილეობას, სიდნეიში. 2011 წელს ტელევიზიით აშუქებდნენ მსახიობის იაპონიაში მოგზაურობას, რომელსაც I’m Real: Song Joong ki ერქვა.
2011 წელს უმუშევრის როლი ითამაშა კომედიურ ფილმში ხარბები. ჯუნ ის შესრულებამ კრიტიკოსთა დადებითი შეფასება დაიმსახურა, მათ მის ქარიზმატულობას გაუსვეს ხაზი.
2012-2015: მთავარი როლები და ჯარი
მსახიობი 2012 წელს აღწერს, როგორც ფენომენალურ წელს მის კარიერაში. მან შეასრულა მთავარი როლი ფანტასტიკურ-რომანტიკულ ტრილერში მაშველი ბიჭი, რომლის პრემიერაც 2012 წელს ტორონტოს საერთაშორისო ფესტივალზე შედგა. ამ როლზე მუშაობამდე სონ ჯუნ კი უყურებდა დოკუმენტური ჟანრის ფილმებს ბუნებაზე და აკვირდებოდა ქუჩაში მცხოვრებ მაწანწალა ძაღლებს, რომ ესწავლა და შეეთვისებინა, შემდეგ კი განესახიერებინა მათი ქმედებები. ასევე პერიოდულად უყურებდა ტიმ ბარტონის, პიტერ ჯექსონისა და მეტ რივზის ფილმებს. ფილმი მაშველი ბიჭი პუსანის საერთაშორისო ფესტივალზე აჩვენეს და ის ყველა დროის ყველაზე წარმატებულ კორეულ მელოდრამად იქცა. გაყიდულ იქნა შვიდ მილიონზე მეტი ბილეთი.
იმავე წელს მსახიობმა მიიღო პირველი მთავარი როლი ტელევიზიაში - ტელესერიალში ლამაზი ბიჭი. მისმა გმირმა მაყურებლებისა და კრიტიკოსების დიდი მოწონება დაიმსახურა. ტელესერიალმა დიდი პოპულარობა და კრიტიკოსთა აღიარება დაიმსახურა. ამ ორი ფილმის შემდეგ ჯუნ კიმ სახელი დაიმკვიდრა როგორც მაშველმა მსახიობმა მელოდრამასა და სატელევიზიო პროგრამებში. 2013 წლის თებერვალში, როცა IHQ-ს სააგენტოსთან დადებულ კონტრაქტს ვადა გაუვიდა, ჯუნ კიმ Blossom Entertainment-თან დაიწყო თანამშრომლობა.
სავალდებულო სამხედრო სამსახურში გაწვევამდე ჯუნ კიმ 2013 წლის 17 აგვისტოს ფანებთან შეხვედრა მოაწყო. 27 აგვისტოს ის ჩაირიცხა ას მეორე საბრძოლო ბანაკში - ჩჰუნჩჰონში. ის ქვეითთა განაყოფში მსახურობდა. ის მონაწილეობდა საპატრულო და დაზვერვით მისიებში. მისი დემობილიზაცია მოხდა 2015 წლის 26 მაისს.
პირადი ცხოვრება
2017 წლის 5 ივლისს გამოცხადდა, რომ სონ ჯუნ კი დანიშნულია სონ ჰე გიოზე, რომელთან ერთადაც თამაშობდა სერიალ მზის შთამომავლებში. წყვილმა იმავე წლის 31 ოქტომბერს იქორწინა. ქორწილს მხოლოდ ოჯახის წევრები და ახლო მეგობრები ესწრებოდნენ. მათ შორის იყვნენ: პაკ ბო გომი, ლი კვან სუ და იუ ა ინი.
სქოლიო
კატეგორია:დაბადებული 19 სექტემბერი კატეგორია:დაბადებული 1985 კატეგორია:სამხრეთ კორეელი მსახიობები
მარტიანის ჯვარპატიოსანი
მარტიანის ჯვარპატიოსანი — არქიტექტურული ძეგლი, სამონასტრო კომპლექსი ახალგორის მუნიციპალიტეტის სოფელ მარტიანის მიდამოებში. აგებულია განვითარებულ შუა საუკუნეებში.
სოფლიდან ჩრდილო-დასავლეთით 3 კმ-ზე, ნასოფლარ ყველდაბაში მდებარე დარბაზული ეკლესია სამხრეთის თანადროული მინაშენით, გეგმით სწორკუთხაა, აღმოსავლეთით აქვს ნახევარწრიული აბსიდა, რომლის ცენტრში გაჭრილი არქიტრავული სარკმელი გარეთ ვიწროვდება. სარკმლის ძირში ტრაპეზის ქვა დგას. ჩრდილოეთით და სამხრეთით თითო სწორკუთხა ნიშაა. კონქი სფერულია, სატრიუმფო თაღი აბსიდის მხრებს ეყრდნობა. აბსიდის იატაკის დონე ერთი საფეხურით მაღალია დარბაზის იატაკთან შედარებით. საფეხურის წინ მასიური ბუნის ქვა დგას. ოთხკუთხა ქვა ოთხივე მხარეს მორთულია დეკორატიული თაღებით. ქვაზე შემორჩენილია ჯვრის ზედა მკლავის მოხატულობა და წარწერის ფრაგმენტი, ჩრდილოეთ და სამხრეთ კედელში კი კანკელის ბუდე. ეკლესიას ოდნავ შეისრული კამარა აქვს. დასავლეთ კედელში გაჭრილია სწორკუთხა სარკმელი. ჩრდილოეთ, სამხრეთ და დასავლეთ კედელს ერთსაფეხურიანი ხარისხი გასდევს. სამხრეთი შესასვლელი შიგნით შეისრულთაღიანი, გარეთ არქიტრავულია. კარი ნაოთხალია. ეკლესიის კედლები შელესილი იყო მოსახატავად. სამხრეთი მინაშენის კედლები შემორჩენილია 1-1,5 მეტრის სიმაღლეზე. შესასვლელი აღმოსავლეთიდან ჰქონდა, დაზიანების გამო მისი ფორმა არ იკითხება. დასავლეთ კედელში ვიწრო სარკმლის კვალია. ეკლესია დიდი ზომის მოყვითალო, ფლეთილი ქვითაა ნაგები. კარნიზი მარტივპროფილიანია. საბურავად გამოყენებულია ფიქალი. ეკლესიიდან დასავლეთით დიდი ზომის სატრაპეზოა. კედლები შემორჩენილია 2-3 მეტრის სიმაღლეზე. აღმოსავლეთ კედელში ჩანს შესასვლელის კვალი. ჩრდილოეთ კედელში რამდენიმე ნიშაა მოწყობილი. სატრაპეზო დიდი ზომის ადგილობრივი წარმოშობის ქვითაა ნაგები. ეკლესიას გარს შემოუყვება გალავანი. გალავნის გარეთ სამხრეთ-აღმოსავლეთ კუთხეში მოთავსებულია კარიბჭე - სამრეკლო. ამჟამად შემორჩენილია მხოლოდ ოთხკუთხა, მასიური სვეტები.
ვლადისლავ ვანჩურა
მისი ნაწარმოები პირველად გამოქვეყნდა პერიოდიკაში, 1919 წელს. 1929 წელს გაირიცხა ჩეხოსლოვაკიის კომუნისტური პარტიიდან, ამავე პარტიის ლიდერ გოტვალდის კურსის კრიტიკის გამო მანიფესტის ხელმოწერის საფუძველზე. 1942 წელს, ფაშისტური ოკუპაციის პერიოდში, რაინჰარდ ჰაიდრიხის მკვლელობის მცდელობისას დააპატიმრა გესტაპომ და ყოველგვარი სასამართლო პროცესის გარეშე სიკვდილით დასაჯა.
ვანჩურა ცნობილია საბავშვო წიგნებით (მაგ. „კუბულა და კუბა კუბიკულა“).
სქოლიო
კატეგორია:ჩეხი მწერლები
სტეფან სალვატორე
სტეფან ანტონიო სალვატორე (Stefan Antonio Salvatore) — ამერიკული ტელესერიალის ვამპირის დღიურების პერსონაჟი, შექმნილია ჯული პლეკის და კევინ უილიამსონის მიერ, ლიზა ჯეინ სმიტის ამავე სახელწოდების რომანების მიხედვით. სერიალში სტეფანის როლს ასრულებს პოლ უესლი.
წინარეისტორია
thumb|left|170px| [[პოლ უესლი, სტეფან სალვატორის როლის შემსრულებელი, 2011 წლის კომიკ-კონზე.]]
სტეფან სალვატორე დაიბადა 1847 წლის 5 ნოემბერს, ვირჯინიის შტატის გამოგონილ ქალაქ მისტიკ-ფოლსში, იტალიური წარმოშობის ოჯახში. მისი მშობლები იყვნენ ჯუზეპე და ლილი სალვატორები. სტეფანს დედა მოუკვდა, როდესაც ის პატარა ბავშვი იყო. სერიალის დასაწყისისთვის სტეფანი ისევ მისტიკ-ფოლსში ბრუნდება. მას ჰყავს უფროსი ძმა დეიმონ სალვატორე და ბიძა ზაკი (მოგვიანებით მოკლული დეიმონის მიერ).
ვამპირად გადაქცევა
სტეფანის სისხლზე დამოკიდებულების შესახებ პოლ უესლიმ თქვა: „ეს შესანიშნავია, ესაა ნარკოტიკი. ის ნარკომანია მე ვთამაშობ ნარკომანს და მე ეს მომწონს. მე ვგრძნობდი, რომ უნდა ვითამაშო როლი, რომელიც ადრე არასდროს მითამაშია. მე ეს მომწონს, და იმედი მაქვს რომ ზუსტად ისე გამოდის, როგორც მე ჩავიფიქრე“. შოუს აღმასრულებელი პროდიუსერი კევინ უილიამსონი ამის თაობაზე ამბობს შემდეგ სიტყვებს: “ის მოუთმენლად ელოდებოდა იმას, რომ სტეფანი ბოლოს და ბოლოს ისევ დაიწყებდა ადამიანის სისხლის სმას“. იქამდე სტეფანი ათწლეულები მხოლოდ ცხოველების სისხლს სვამდა. უესლი ამბობს, რომ „ყველას გააჩნია საკუთარი ბნელი მხარე, განსაკუთრებით ვამპირს, და არარეალური იქნებოდა ეს რომ არ გვეჩვენებინა“.
პირადი ურთიერთობები
სერიალის პირველ სერიაში სტეფანი იწყებს ურთიერთობას ელენა გილბერტთან, მაგრამ ის არ ეუბნება მას, რომ ვამპირია. მოგვიანებით ელენა თვითონ არკვევს ამას და ისინი დროებით წყვეტენ ურთიერთობას. პოლ უესლის საყვარელი სერია არის სერია „მოსაბრუნებელი მომენტით“, სადაც სტეფანი უკან ბრუნდება, „იმიტომ რომ, თავის სახის რცხვენია“. უესლიმ ამის შესახებ განაცხადა რომ: „სტეფანი პანიკაშია და ვერ იტანს საკუთარ თავს ამის გამო. ის გარბის საკუთარი თავისგან, მაგრამ ელენა აბრუნებს მას და ეხება სახეს, რადგან ჰგონია რომ ლამაზია, ეს ძალიან ინტიმური მომენტია, რადგან ელენა სტეფანის ყველაზე ბნელ მხარეს იღებს“. მოგვიანებით, ელენას უჩნდება გრძნობები სტეფანის ძმის, დეიმონის მიმართ და სტეფანს შორდება.
1864 წელს სტეფანი დეიმონთან ერთად შეყვარებული იყო კეტრინ პირსზე, მაგრამ როცა მისტიკ-ფოლსის ვამპირები გამოაშკარავეს და დაწვეს, კეტრინმა გაქცევა მოახერხა. სწორედ მისი სისხლის გამო გახდნენ ძმები ვამპირები.
6 სეზონში სტეფანი და კეროლაინ ფორბსი ძალიან დაახლოვდნენ. 2 სეზონიდან ისინი კარგი მეგობრები იყვნენ, როდესაც სტეფანმა დეიმონისგან გადაარჩინა ვამპირად ახლადგადაქცეული კეროლაინი, შემდეგ კი ასწავალა, როგორ უნდა შეგუებოდა თავის ვამპირულ ცხოვრებას. ამის შემდეგ კენდის აკოლას პერსონაჟიც ხშირად ეხმარებოდა მეგობარს და რჩევებსაც აძლევდა. 6 სეზონის 14 სერიაში სტეფანმა და კეროლაინმა პირველად აკოცეს ერთმანეთს. ამავე სეზონის 21 სერიაში კეროლაინმა მოუყვა სტეფანს სიის შესახებ, რაც მან გააკეთა მას მერე, რაც სტეფანი შეუყვარდა და იმას რომ ყველაფრის კონტროლს კარგავს, როცა მის გვერდითაა. სტეფანი ამბობს რომ ისიც კარგავს კონტროლს და ეს არის ის რასაც მეორე ადამიანის სიყვარული ჰქვია, მაგრამ კეროლაინი მას დროებით ტოვებს, იმიტომ რომ თვლის რომ კონტროლია ერთადერთი, რაც მას დარჩა. 22 სერიაში სტეფანი უკვე თავის სიაზე უყვება, რაც კეროლაინის შეყვარების შემდეგ გააკეთა. ის ამბობს რომ დაელოდება იმდენ ხანს, რამდენიც საჭიროა. ამის შემდეგ კეროლაინს ლოყაზე კოცნის და ტოვებს რომ მათ ურთიერთობაზე დაფიქრდეს.
8 სეზონის 2 სერიაში სტეფანი და კეროლაინი ოფიციალურად ინიშნებიან, მაგრამ მოგვიანებით სტეფანი იძულებულია „გამორთოს“ თავისი ადამიანურობა და 1 წლის მანძილზე ემსახუროს გრძნეულ კეიდს, კეროლაინის ტყუპების გადარჩენის სანაცვლოდ.
ხასიათი და როლი სიუჟეტში
სტეფანი არის სერიალის ერთ-ერთი მთავარი გმირი. ის აღწერილია როგორც „სიმპათიური ახალგაზრდა კაცი“, რომელიც ვამპირი აღმოჩნდება და რომელსაც ძლიერი კავშირი აქვს „ტრაგიკულ გმირთან“ ელენა გილბერტთან. ახლაგაზრდა სტეფანი პოლ უესლიმ აღწერა როგორც „გულუბრყვილო და დინებაზე მიმყოლი“, ის იყო „ადვილად მანიპულირებადი“ და „უცოდველი“, „ლამაზი ახალგაზრდა სულით“.
სქოლიო
კატეგორია:გამოგონილი პერსონაჟები კატეგორია:ვამპირის დღიურების პერსონაჟები კატეგორია:ვამპირი პერსონაჟები
ხანუმა (ფილმი)
ხანუმა — პირველი ქართული კინოკომედია, რომელიც დაფუძნებულია ავქსენტი ცაგარელის 1882 წლის ამავე სახელწოდების პიესაზე. ფილმი გადაღებულია ალექსანდრე წუწუნავას მიერ. ფილმი პოპულარობით სარგებლობდა და მაყურებლის თხოვნით მისი ჩვენებები დაგეგმილზე მეტხნს გაგრძელდა.
გადაღება
ფილმის გადაღებას წინ უსწრებდა კამათი ქართულ პრესაში, თუ როგორი კომედიები უნდა გადაღებულიყო საქართველოში. სახკინმრეწვის თანამშრომელი სერგო ამაღლობელი მიიჩნევდა, რომ საქართველოში ივარგებდა არა ცალკეულ კომიკოს მსახიობზე დამყარებული ფილმები, როგორც ეს გავრცელებული იყო ამერიკაში, არამედ სასაცილო სიუჟეტების მქონე ფილმები. ცნობილი ფილოლოგი გაიოზ იმედაშვილი კი ითხოვდა ინდივიდუალური ოსტატობის მქონე მსახიობებზე გაკეთებულიყო აქცენტი და მაგალითად მოჰყავდა ნიკო გოცირიძე და ალექსანდრე ჟორჟოლიანი. საბოლოოდ გადაწყვეტილება ამაღლობელის კონცეფციას დაეფუძნა.
წუწუნავას საოპერო თეატრში უკვე 1919 წელს დადგმული ჰქონდა „ხანუმას“ მიხედვით შექმნილი ვიქტორ დოლიძის ოპერა „ქეთო და კოტე“. რეჟისორმა სცენარში ჩაამატა რამდენიმე ახალი პერსონაჟი და ეპიზოდი, რითაც უფრო გაახალისა სიუჟეტი. ცაგარელის პიესა ქართული ენის რუსულ ყაიდაზე მოდიფიკაციაზე იყო აგებული, რაც სასაცილოს ხდიდა დიალოგებს, მუნჯ ფილმში კი კილოკავი არ გამოჩნდებოდა, ამიტომ რეჟისორმა მთელი ყურადღება კომიკურ ეპიზოდებზე გადაიტანა, რამაც გაამართლა.
სქოლიო
კატეგორია:სსრკ-ის მუნჯი ფილმები კატეგორია:1926 წლის ქართული ფილმები კატეგორია:ალექსანდრე წუწუნავას ფილმები კატეგორია:შავ-თეთრი ფილმები კატეგორია:კომედიური ფილმები კატეგორია:პიესებზე დაფუძნებული ფილმები
გრიმი (სეზონი 1)
ზებუნევრივი დრამატული სატელევიზიო სერიალ „გრიმის“ (Grimm) პირველი სეზონის პრემიერა 2011 წლის 28 ოქტომბერს გაიმართა და 2012 წლის 18 მაისს დასრულდა. იგი შედგებოდა 22 ეპიზოდისგან.
აღწერა
ახალგაზრდა დეტექტივი ნიკ ბერკჰარდტი გრიმების საგვარეულოს შთამომავალია, რომლებიც ადამიანთა სამყაროში მცხოვრებ ავ სულებზე ნადირობდნენ. გრიმების ყველა შთამომავალს შეუძლია დაინახოს ბოროტი არსების ჭეშმარიტი სახე, როგორი ნიღაბიც არ უნდა ჰფარავდეს მას. ნიკის თანაშემწე ხდება გამოსწორებული მაქცია - ედი მონრო, რომელიც მას ძველი მითოლოგიის შესწავლაში ეხმარება.
რესურსები ინტერნეტში
კატეგორია:2011 წლის ამერიკული სატელევიზიო სეზონები კატეგორია:2012 წლის ამერიკული სატელევიზიო სეზონები სეზონი 1
ნამიბის ქვიშის ზღვა
2013 წელს შეიტანეს მსოფლიო მემკვიდრეობის ძეგლების სიაში.
სქოლიო
კატეგორია:მსოფლიო მემკვიდრეობის ძეგლები ნამიბიაში
ჭანდარის ეკლესია
ჭანდარის ეკლესია — არქიტექტურული ძეგლი, საკულტო ნაგებობა ახალგორის მუნიციპალიტეტის სოფელ ჭანდარში, მდინარე ალეურას ხეობაში. აგებულია გარდამავალი შუა საუკუნეებში.
ლიტერატურა
კატეგორია:ახალგორის მუნიციპალიტეტის ტაძრები